Blankaborda iktero

La Blankaborda iktero (Icterus graceannae) estas specio de birdo de la familio de Ikteredoj kaj de ties tipa genro nome Ikteroj kiu enhavas speciojn kiuj montras flavajn kaj nigrajn kolorojn. 

Ĝi troviĝas en Ekvadoro kaj Peruo. Ties natura habitato estas subtropikaj aŭ tropikaj sekaj arbaroj kaj humdaj  arbaroj de malaltaj teroj. Ĝi estas loĝanto ĉefe de kanopeo.

 Aspekto 
Tiu estas birdo, kun ĉefe sulfurflava plumaro. Maskla plenkreskulo havas mezgrandan nigrajn okulmaskon kiel brido el la bekobazo al la okulo, kiu pluas kaj kovras la gorĝareon sed ne la supran bruston, kio ja estas iom strieca je nigro. Estas nigraj ankaŭ la vosto kaj la flugiloj kiuj montras ne  blankan flugilstrion sed ja tre amplekse distribuitajn blankajn bordojn de flugilplumoj kiuj makulas eĉ la flavan ŝultromakulon. Tio nomigas la specion en la komuna nomo. Dume Icterus en la latina scienca nomo aludas al la ĝenerala flava koloro. La beko estas fortika kaj griza (kun eburblanka unua duono de la suba makzelo), dum ankaŭ la kruroj estas grizaj.

 Endanĝera statuso 
Pro ties tre ampleksa distribuado kaj habitatodiverseco, plej parto de fakuloj konsideras malgranda la minacon de grava malpliiĝo de populacio. Oni devas ankoraŭ mezuri la tutmondan populacion kaj populaciŝanĝojn. Tiu specio restas listita kiel Malplej Zorgiga ĉe Birdlife International.

 Referencoj 
 BirdLife International 2004.  Icterus graceannae.   2006 IUCN Ruĝa Listo de Minacataj Specioj. Konsultita la 26an de julio 2007.
 Zipcodezoo.com. 

Kategorio:Paseroformaj
Kategorio:Ikteredoj
Kategorio:Birdoj de Ameriko